kardosdrur/scandi-wiki huggingface dataset:
Collegium medicum

Collegium medicum var en dansk sundhedsmyndighed under enevælden.

I 1740 blev Collegium medicum oprettet, fordi staten ønskede en autoritet på det sundhedsfaglige område. Årsagen skal bl.a. findes i, at der i første halvdel af 1700-tallet var en række epidemier i Danmark, og dels fordi man antog, at en stats styrke blandt andet afhang af dens evne til at forøge sit folketal. Det blev en væsentlig opgave at afværge ulykke, sygdom og hungersnød for derved at sikre befolkningstilvæksten.

Collegium medicum bestod af de Kgl. hof- og livmedici, Københavns Universitets medicinske professorer og Københavns Stadsfysicus med tilforordnede kirurgiske og farmaceutiske assessorer.

Ifølge indledningen til forordningen var hensigten med Collegium Medicum, at "... alt, hvad til Sundheds Pleie og dens bedre Indretning henhører, paa beste Maade og efter beste Vidende og Samvittighed med et eendrægtigt Raad kan iagttages."

I 1700-tallet var jurister enerådende i centraladministrationen, idet de blev betragtet som generalister, der kunne indgå i en hvilken som helst funktion i den offentlige administration. De havde ikke i sinde at afgive kompetencer til andre, og derfor fik Collegium medicum udelukkende en rådgivende funktion. Der opstod desuden gnidninger mellem de forskellige faggrupper i rådet. Det bevirkede, at kirurgerne trak sig ud, og at alle sager, der vedrørte kirurgi, herefter blev henlagt til det nyoprettede Kgl. kirurgiske Akademi fra 1785. På grund af de store uoverensstemmelser besluttede man at nedlægge Collegium medicum, og i maj 1803 oprettedes Sundhedskollegiet i stedet.

Kilder 
 Beskrivelse hos Sundhedsstyrelsen

Etableret i 1740
Ophørt i 1803
Danske myndigheder under enevælden
Rostrup (Mariagerfjord Kommune)

Rostrup er en landsby i det sydlige Himmerland med . Rostrup er beliggende syv kilometer sydøst for Arden og 13 kilometer nordvest for Hadsund. Nærmeste by er Astrup seks kilometer mod nord.

Landsbyen ligger i Region Nordjylland og hører til Mariagerfjord Kommune. Rostrup er beliggende i Rostrup Sogn.

I landsbyen ligger bl.a. Rostrup Kirke og Rostrup Skole. Et halmfyr skal mindske prisstigning for 100 brugere af den lokale fjernvarme, der også forsynes af naturgas.

Kilder 

Byer i Mariagerfjord Kommune
While My Guitar Gently Weeps

"While My Guitar Gently Weeps" er en sang skrevet af George Harrison. Sangen blev oprindeligt indspillet af The Beatles den 5. september 1968 og udgivet på The White Album. Guitarsoloen på indspilningen med The Beatles er spillet af Eric Clapton, som var personlig ven af Harrison.

Sangen er af Rolling Stone Magazine medtaget på bladets liste over de 500 bedste sange som nr. 136 og som nr. 10 på listen over de bedste Beatles-sange. 

Sangen blev udgivet som B-side til "Ob-la-di-ob-la-da".

Noter 

Beatles-sange
Sange fra 1968
Intet nyt under solen

Intet nyt under solen er den første EP fra den danske rockgruppe Magtens Korridorer .

Tracksliste 
"Da' ble' sagt HALLO DÅ"
"Arbejdsløshedssangen"
"Picnic"
"Fnasksangen"
"Hestevisen"

Magtens Korridorer-album
Debut EP'er
Den første (album)

Den første  er en EP med Magtens Korridorer indspillet 29/30. november og 1. december 1996 i Nøddeknækkerens Studie.

Trackliste 
 "Folk er nogle svin"
 "Hestevise"
 "Lørdag formiddag er et indkøbshelvede"
 "Man skal hade sig selv for at kunne hade andre"
 "Deiledrefp" (bonustrack)

Album fra 1996
Magtens Korridorer-album
STENGADE LIVE

STENGADE LIVE er en EP med Magtens Korridorer indspillet live 2003 på Stengade 30 i København.

Trackliste 
 "Lorteparforhold"
 "Arbejdsløshedssangen"
 "Amok til fester"

Album fra 2003
Livealbum fra 2003
Magtens Korridorer-album
EP-plader
Magtens Korridorer i Humlebyen

Magtens Korridorer i Humlebyen er et album med Magtens Korridorer indspillet live 2003 i Humlebyen.

Trackliste 
 "Fnasksangen"
 "Hhashersangen"
 "Arbejdsløshedssangen"
 "Morgan"
 "Tilt"
 "Amok til fester"
 "Hestevisen"
 "Picnic på Kastellet"
 "Benjamin"
 "Hul at bo i"
 "Træt"
 "Lorteparforhold"

Livealbum fra 2003
Magtens Korridorer-album
Barrett M82

Barrett M82 også kendt som M107 er en semi-automatisk riffel til brug mod materiel (og ikke i omgang mod personel).

Våbnet er udviklet og produceret af den amerikanske våbenproducent, "Barrett Firearms Manufacturing". Den bliver brugt af flere forskellige styrker og hære rundt omkring i verden. De Forenede Stater er dog den største aftager af de grovkalibrede våben. Den bliver også kaldt "Light Fifty" pga. dens ammunition. Våbnet er kamret i kaliber .50 BMG - Browning Machine Gun. Kaliberen, som har målene 12,7 mm*99mm, er blandt de mest slagkraftige kalibere. Kaliberen bruges i mange våben, men er mest anvendt i tunge maskingeværer, monteret på kampvogne og pansrede mandskabsvogne.

Riflen findes i to varianter, den orginale M82A1 og M82A2, som ikke længere produceres.

Rifler
Våben fra USA
Milan Allé

Milan Allé er det fjerde album fra den danske rockgruppe Magtens Korridorer. Milan Allé blev udgivet i 28. september 2009 og er indspillet i Tambourine Studios i Malmö i Sverige. Per Sunding er producer. Wili Jønsson fra Gasolin er bragt ind på kor.

Trackliste
 "Noget Om Helte"
 "Milan Allé"
 "Blå Løgne"
 "Engle"
 "En Kold Triumf"
 "Samvittighed"
 "En Sidste Chance Til"
 "Klar Besked"
 "Sidste Omgang"
 "Lyset Over Nørrebro"

Album fra 2009
Magtens Korridorer-album
Sources Chrétiennes

Sources Chrétiennes (kort SC, fr. "Kristne kilder") er en tosproglig samling patristiske tekster grundlagt i Lyon i 1943 af Jean Daniélou, Claude Mondésert og Henri de Lubac fra jesuiterordenen. Samlingen udgives af Institut des Sources Chrétiennes og antallet af bind er lidt over 500 (sept. 2009) med tekster på sprogene oldgræsk, latin og færre på syrisk såvel som i fransk oversættelse. 

Sources Chrétiennes er også ansvarlig for projektet BIBLINDEX, et online-index over bibelske citater fra den tidlige kristne litteratur.

Eksterne henvisninger
 Sources Chrétiennes online  – Præsentation på engelsk
 Biblindex  

Kristen teologi
Den Bornholmske Spritfabrik

Forgængeren for Den Bornholmske Spritfabrik Aps var et dampbrænderi, der lå i Hasle fra 1855 til 1920, og hvor man blandt andet fremstillede Akvavitter.

Med reetableringen af Den Bornholmske Spritfabrik i 1994 blev produktionen af akvavit genoptaget på Bornholm. "Bornholmer Akvavit" er siden da fremstillet på øen efter at have været fremstillet forskellige steder de sidste 70 år. Denne akvavit udgør sammen med "Bornholmer Traditions Akvavit 1855" og "Bornholmer Bitter" fundamentet i sortimentet.

Den Bornholmske Spritfabrik Aps har i dag til huse i Nexø.

Produkter 
 Bornholmer Akvavit 40 %
 Bornholmer Traditionsakvavit 1855 42 %
 Bornholmer Bitter 38 %
 Bornholmer Påskeakvavit 40%, med udtræk af perikon
 Bornholmer Sommerakvavit 40%, tilsat udtræk af Hyldeblomst 
 Den Bornholmske Honningsyp 32%
 Bornholmer Juleakvavit 42%, med  bl.a. Nellike og appelsin

Ekstern henvisning 

Den Bornholmske Spritfabrik Aps 

Danske virksomheder etableret i 1855
Bornholm
Spiritusvirksomheder i Danmark
Kun for mig

"Kun for mig" er en sang af den danske sangerinde Medina, der blev udgivet som førstesingle fra hendes andet studiealbum, Velkommen til Medina den 22. september 2008. Sangen har solgt mere end 90.000 eksemplarer, og har ligget #1 i sammenlagt seks uger på den danske single-hitliste i 2009. Det er desuden den bedst sælgende sang i 2009.

"Kun for mig" er også blevet udgivet i to udgaver hvor henholdsvis sangeren Burhan G og rapperen L.O.C. medvirker, sidstnævnte med titlen "Kun for dig" lå 11 uger på single-hitlisten, hvor den toppede som #1.

I slutningen af september 2009 udkom en engelsk version af "Kun for mig", med titlen "You and I", som er oversat af Adam Powers og Julie Steincke. Denne udgave nåede en 39. plads på den britiske single-hitliste.

Trackliste 
Single
 "Kun for mig" – 4:12
Remix EP
 "Kun for mig" (DJ Aligator Club Remix) – 5:56
 "Kun for mig" (DJ Aligator Radio Remix) – 3:59
 "Kun for mig" (Rune RK Remix) – 6:00
 "Kun for mig" (Spider Monkey Remix) – 7:59
 "Kun for mig" (Svendstrup & Vendelboe Remix) – 5:04

Hitlisteplacering

Referencer 

Singler fra 2008
Sange af Medina
Burhan G-sange
Vebbestrup

Vebbestrup er en landsby i det sydlige Himmerland med . Vebbestrup er beliggende seks kilometer sydvest for Arden og 10 kilometer nord for Hobro. Nærmeste by er Øster Doense tre kilometer mod syd.

Landsbyen ligger i Region Nordjylland og hører til Mariagerfjord Kommune. Vebbestrup er desuden beliggende i Vebbestrup Sogn.

I landsbyen ligger bl.a. Vebbestrup Kirke og Vebbestrup Skole. Stedet er kendt for Vebbestrup Andelsmejeri, i dag kendt som flødeisproducenten Vebbestrup Flødeis.

Kilder 

Byer i Mariagerfjord Kommune
Øster Doense

Øster Doense er en landsby og tidligere stationsby i Himmerland med . Øster Doense er beliggende otte kilometer syd for Arden og 10 kilometer nord for Hobro. Nærmeste by er Vebbestrup tre kilometer mod nord.

Byen ligger i Region Nordjylland og hører til Mariagerfjord Kommune. Øster Doense er beliggende i Vebbestrup Sogn.

I byen ligger bl.a. Øster Doense Sportsplads. Randers-Aalborg Jernbane går gennem byen og Øster Doense havde engang en station på linjen.

Stenuldsproducenten Rockwool har en stenuldsfabrik umiddelbart nord for byen med ca. 200-300 ansatte.

Kilder 

Byer i Mariagerfjord Kommune
Døstrup (Mariagerfjord Kommune)

Døstrup er en by i det sydlige Himmerland med , beliggende 27 km sydøst for Aars, 21 km øst for Aalestrup, 30 km vest for Hadsund og 7 km nordvest for Hobro. Byen hører til Mariagerfjord Kommune og ligger i Region Nordjylland.

Døstrup hører til Døstrup Sogn, og Døstrup Kirke ligger i byen.

Faciliteter 
 Døstrup Børnehus holder til i den tidligere stationsbygning. Huset er normeret til 12 vuggestuebørn og 20 børnehavebørn. Der er 7 ansatte.
 Døstrups nuværende forsamlingshus er fra 1936. Afsnittet med scenen blev bygget til i 1946. Huset har en stor sal til 130 personer, 150 ved scenearrangementer. Huset er højt fordi det er bygget med hestestald i kælderen, så gæsterne kunne opstalde deres heste mens de var til fest. Det er der ikke brug for i dag, så kælderen er ombygget til en mindre sal med mulighed for 60 spisende gæster.
 Døstrup Idrætsforening tilbyder bl.a. badminton på Rosendalskolen i Hobro.
 Byen har også et landsbyråd.

Historie

Stationsbyen 
Døstrup fik jernbanestation på Himmerlandsbanernes strækning Hobro-Aalestrup (1893-1966). Stationen blev lagt på bar mark nord for Døstrup Bæk, men der opstod omkring stationen en bebyggelse, som efterhånden voksede sammen med landsbyen Døstrup syd for bækken.

I 1901 blev byen beskrevet således: "Døstrup med Kirke, Skole, Forsamlingshus (opf. 1894), Mølle, Jærnbane- og Telegrafst." Møllen var en vandmølle ved den stadig eksisterende mølledam. Det lave målebordsblad fra 1900-tallet viser, at der senere også kom mejeri og telefoncentral og at skolen blev flyttet til kvarteret nord for bækken.

Efter Genforeningen i 1920 blev stationen kaldt "Døstrup Himmerland" for at undgå forveksling med Døstrup i Sønderjylland. Ved Andhøj øst for byen havde banen et sidespor til en grusgrav, der blev brugt indtil midt i 1930'erne. Stationen blev i 1960 nedrykket til trinbræt med sidespor.

Fra stationsbygningen på Svinget 9 til Døstrupvej er et kort stykke af banens tracé bevaret. Et længere stykke på knap 1 km er bevaret fra Svinget mod øst til Finderupvej.

Kendte bysbørn 
 Kurt Westergaard (1935-2021) – karikaturtegner på Jyllands-Posten. Lavede den mest kendte af Muhammed-tegningerne i 2005.

Noter

Eksterne kilder/henvisninger 

 SDFE kortviser: Høje målebordsblade 1842-1899 og lave målebordsblade 1901-1971 

Byer i Mariagerfjord Kommune
Hvornum

Hvornum er en landsby i det sydlige Himmerland med . Hvornum er beliggende 10 kilometer sydvest for Hobro og 25 kilometer nordøst for Viborg. Nærmeste by er Klejtrup to kilometer mod vest.

Landsbyen ligger i Region Nordjylland og hører til Mariagerfjord Kommune. Hvornum er desuden beliggende i Hvornum Sogn.

I landsbyen ligger bl.a. Hvornum Kirke. Hvornum Skole lukkede i 2011 som de fleste andre småskoler i området, og de fleste af eleverne er blevet overflyttet til Rosendalskolen, som ligger i Hørby Skoleby mere end ti kilometer væk. Bebyggelsen ligger ved Klejtrup Sø.

Fra en saltdiapir, tidligere kaldet salthorst, ved Hvornum produceres der årligt omkring 600.000 ton salt, og man regner med, at denne saltdiapir er så stor, at der vil være salt til uændret udvinding i 16.000 år.

Kilder 

Byer i Mariagerfjord Kommune
Hvilsom

Hvilsom er en landsby i det sydlige Himmerland med . Hvilsom er beliggende 12 kilometer vest for Hobro og ni kilometer sydøst for Aalestrup. Nærmeste by er Stenild syv kilometer mod nordøst.

Landsbyen ligger i Region Nordjylland og hører til Mariagerfjord Kommune. Fra 1970 til 2007 var Hvilsom en del af Aalestrup Kommune, men fik ved en folkeafstemning valget mellem at følge resten af kommunen til Vesthimmerlands Kommune eller blive lagt sammen med Mariagerfjord Kommune. Folkeaftemningen faldt ud til fordel for Mariagerfjord med et flertal på ca. 60%

Hvilsom er desuden beliggende i Hvilsom Sogn. Den blev i 1995 kåret til Årets Landsby af foreningen Landsbyerne i Danmark.

I bebyggelsen ligger bl.a. Hvilsom Kirke, Hvilsom Kulturhus, og Hvilsom Friskole. Den lokale idrætsklub er I.F. KVIK, der bl.a. udbyder håndbold og fodbold. Klubben er en fusion mellem idrætsforeningerne i Hvam Stationsby, Hvilsom og Simested.

Der er ligeledes en børnehave. Blandt personer som har boet i Hvilsom er fx sangerinden Drew Sycamore.

Der bliver holdt forskellige arrangementer i løbet af året, som afholdes af de forskellige foreninger, såsom fællesspisninger, dilettant, julefrokost, landbyfest, avisindsamlinger, sankt hans, fastelavn mm.

Kilder 

Byer i Mariagerfjord Kommune
Rønbækskolen

Rønbækskolen er en skole i Hinnerup bygget i 1970 . Rønbækskolen ligger på adressen Ådalsvej 100. Skolen har 686 elever, heraf gennemsnitligt 23,7 elever per klasse . Skolen har gennemgået en omfattende renovering i årene 2017 til 2019 til en værdi af 28.250.000 kr .

Skolen præsterer bedre end landsgennemsnittet på centrale parameter som f.eks. trivsel, fravær og videre uddannelse .

Kilder 

Folkeskoler
Bygninger, konstruktioner og anlæg i Favrskov Kommune
Hinnerup
VTV

VTV var en lokal kommerciel TV-station der startede sine udsendelser i 1990. Forkortelsen stod for Vestsjællands TV. En af folkene bag, var Steffen Stenbæk, der også stod bag Radio SLR.

Stationen sendte fra Slagelse og var med i Kanal Danmark-samarbejdet, der havde den københavnske station Kanal 2 i spidsen. Samarbejdet betød at man ind imellem de lokale nyheder og indslag kunne fylde sendetiden med indkøbte amerikanske film og serier.

I 1997 blev VTV til TvDanmark Vestsjælland, da det blev tilladt for lokale TV-stationer at "networke" dvs. sende fælles. Det betød at alle udsendelser (bortset fra de lokale vinduer til nyheder og reklamer) blev sendt fra København, under det nye fælles landsdækkende navn TvDanmark.

Kanalen har siden skiftet navn flere gange og har heddet: TvDanmark, TvDanmark 2, Kanal 4, SBS NET og til sidst hed kanalen 6'eren, men de lokale transmissioner lukkede ned, da det analoge sendenetværk blev slukket d. 1 november 2009.

Programmer på VTV 
 "Bagtrappen" – Søndagsudsendelse med seer interaktivitet. Bl.a. kunne man spille med i Luffe.
 "Bingo"
 "Rap Fyr I L.A."
 "Min Kære Familie"
 "Jake & Mister Fatman"
 "Hunter"
 "Glamour"
 "Santa Barbara"
 "Børnekanalen" – Børneprogram med bla Lotte Feder, Søren Thorup og Pernille Aalund.
 "Vokseværk I Familien"
 "Den Lille Doktor På Prærien"
 "Sams Bar"
 "Hænderne Fulde"
 "I Palmernes Skygge"
 "Zorro"

Tv-stationer fra Danmark
Tv-kanaler fra Danmark
Metin2

Metin2 er et stort multiplayer online rollespil (MMORPG) der er udviklet af Ymir Entertainment Co, og udgivet i Korea i 2004.
Det er siden blevet offentliggjort i mange europæiske lande
(Tyrkiet, Tyskland, Portugal, Storbritannien, Italien, Polen, Frankrig osv.) af Gameforge 4D GmbH og i USA ved G4Box Inc.

Klasser 
I USA og den europæiske version, kan alle klasser være enten mand eller kvinde. I den oprindelige koreanske udgave, kan hvert køn kun vælge mellem to klasser.

På den Danske server kan man som både mand og kvinde vælge alle 4 karakterer, og de kan derefter vælge hver 3 retninger.

Historie 
Historien og Idéen blev skabt af Jeff Marcoux: For lang tid siden eksisterede der kun en enkelt imperium på kontinentet. Alle levede i ro og fred og vidste ikke, at begreber som krig eller sygdom fandtes. Alle menneskene på dette kontinent levede lykkeligt sammen.

Deres skæbne begyndte at ændre sig da en stor sten kom ned fra himlen. Denne sten var kendt som Metinstenen. Metinstenen begyndte at forvandle dyr til monstre, selve dens tilstedeværelse skabte dødelige sygdomme, der spredes over hele verden. Uskyldige mennesker der blev slået ihjel af disse dyr eller kvalt til døde af sygdom og steg senere igen op som zombier. Zombierne forårsagede kaos og ødelæggelse i deres kølvand med tilsyneladende uendelige numre. Deres utrættelige eksistens syntes som om dette problem ikke ville gå væk. I sidste ende brød det enlige imperium sammen og blev til tre forskellige riger, alle kæmpede for deres egen overlevelse. Den dag i dag behandler de stadig hinanden som fjender.

Den faldende Metinsten var bare starten på, hvad der skulle komme. Mindre sten fortsatte med at falde fra tid til anden, og alle tre kongeriger levede i frygt. Ingen turde nærme sig Metinstenene, fordi de mest skræmmende skabninger strejfede rundt der. For nylig blev det opdaget, at effekten af Metinstenene var stigende, og folk følte, at de sugede energien ud af verden.

Det menes, at disse hændelser blev forårsaget viste Drage Guden sig på kontinentet, og folk håbede, at han ville genoprette deres verden til en fredelig tilstand igen.

Eksterne kilder og henvisninger 
 Official website
 Official forum

MMORPG
Oue

Oue er en landsby i det sydlige Himmerland med . Oue er beliggende 13 kilometer øst for Hobro og 11 kilometer vest for Hadsund på nordsiden af Mariager Fjord.

Landsbyen ligger i Region Nordjylland og hører til Mariagerfjord Kommune. Oue er beliggende i Oue Sogn.

I landsbyen ligger Oue Kirke og Oue Idrætshal. Herregården Ouegård ligger nær Oue.

Personer fra byen 
 Oue var i mange år hjem for dansk-top sangeren Jodle Birge, som også er begravet i byen.
 Den internationalt kendte instruktør Niels Arden Oplev er født og opvokset blot et par kilometer fra byen. Oplevs prisvindende film fra 2006 Drømmen menes at være inspireret af Oplevs egen historie fra barndommen i Oue og nabobyen Valsgaard.
 Den folkekære børnebogsforfatter Ole Lund Kirkegaard fungerede i flere år som førstelærer på Oue Skole, og har efter sigende hentet megen inspiration fra personer i og omkring byen.

Kilder

Eksterne henvisninger 
 oueby.dk/ 

Byer i Mariagerfjord Kommune
Ola Andersson

Ola Andersson (9. august 1866 i Löderup i Sverige - 8. marts 1944 på Christianshavn i København) var en svensk-dansk sømand og skibsmodelbygger.

Da Ola var 11 år gammel flyttede hele familien fra Löderup til Hasle på Bornholm. Hans forældre, Urmager Lasse Andersson og Johanne Berlin Andersson, havde ikke lyst til hele tiden at få stukket i næsen at de var svenskere, så de kaldte sig Andersen og Ola blev til Ole.

Urmageren syntes at Ola skulle blive maler, men Olas hu stod til søen, så han blev sømand og sejlede både på langfart og i de hjemlige farvande. Efter afmønstring arbejdede han som dykker hos Switzer og senere fik han job på Refshaleøen. I de ledige stunder blev der lavet legetøj, kunstfærdige bord-flagstænger og skibe.

De fleste skibe blev foræret væk, så det var ikke en hobby der kastede meget af sig. I 1936 forærede han 5-masteren ’København’ til Hasle Kommune og som han nævnte i en artikel i lokalbladet, så ville den have kostet 2-3000 kr., bare i tid og materialer, hvis den skulle betales. 

I 1938 forærede han Skonnerten ’København’ til Kofoeds Skole. Det var udstillet i B.T. Centralen og blev den 15.marts 1938 solgt for højeste bud. Hvem der købte og hvor skibet er nu (2009-10-01) vides desværre ikke.

De sidste knap 10 år af sit liv boede han i Bombebøssen, et bofællesskab for gamle søfolk. De fik også foræret en skibsmodel ’PN Sølling’, som er opkaldt efter Kommandørkaptajn Peter Norden Sølling, der grundlagde Bombebøssen.

Ola Andersson er søn af Urmager Lasse Andersson (1834 – 1908), Hasle. Lasse Anderssons oldebarn Ove Andersen har også udfærdiget flere skibsmodeller. Endvidere har Lasses barnebarn: Malermester Johannes Engstrøm (1892 – 1947) lavet en Skibsmodel ’George Stage’ som hænger i Birkerød Kirke

Kirkeskibe

Andre skibsmodeller 

Skibsmodelbyggere
Personer fra Sverige
Hørby (Mariagerfjord Kommune)

Hørby er en landsby i det sydlige Himmerland med . Hørby er beliggende 3 kilometer vest for Hobro nær Nordjyske Motorvej.

Landsbyen ligger i Region Nordjylland og hører til Mariagerfjord Kommune. Hørby er beliggende i Hørby Sogn.

Om landsbyen 
I landsbyen ligger bl.a. Hørby Kirke og Hørby Forsamlingshus.

Kilder 

Byer i Mariagerfjord Kommune
Skelund

Skelund er en by i det sydøstlige Himmerland med , beliggende 3 km sydøst for Veddum, 7 km vest for Als og 8 km nordøst for Hadsund. Byen ligger i Region Nordjylland og hører til Mariagerfjord Kommune. Skelund Midtpunkt, huser byens forskellige arrangementer.

Skelund ligger i Skelund Sogn, og Skelund Kirke ligger i den nordvestlige udkant af byen. I byen findes også Skelund Stadion og Skelund/Veddum Hallen og kultur- og erhvervshuset Skelund Midtpunkt som huser byens forskellige arrangementer.

Historie 
Skelund er en gammel by der stammer tilbage fra 1200-tallet. Skelund har indtil 1850'erne bestået mest af gårde.
I 1888 blev der bygget et andelsmejeri.
I 1868 blev byen ramt af en brand, 4 gårde, 4 huse og byens skole gik op i flammer.

I 1870 startede lærer Jacob Hammer Skelund Højskole, som i sommeren 1874 havde 65 karle og samme vinter 34 piger. Skolen stoppede omkring 1887. I 1908 forsøgtes atter startet en højskole, men allerede i 1914 - efter tre forstandere - blev driften opgivet.

I 1900 blev fik Skelund en station på Aalborg–Hadsund Jernbane, og byen
fik status som stationsby. Byens udseende skiftede karakter. En del gårde flyttede ud af byen for at give plads til jernbanen. Der blev bygget nye huse med forretninger og flere nye beboelseshuse blev opført. flere huse blev bygget i 2 etager. Derudover kom der en del tilflyttere til byen. Der blev samme år bygget en kro.
Omkring århundredeskiftet (1900) blev Skelund beskrevet således:
Skelum (Skelund) med Kirke, Præstegd., Skole, Lægebolig, Sparekasse (opr. 31/11 1870; 31/3 1898 var Sparernes Tilgodehav.
105,988 Kr., Rentef. 4 pCt., Reservef. 6019 Kr., Antal af Konti 344), Købmandsforretn., Andelsmejeri, Mølle, Kro og Jærnbanestation; Veddum
med Skole, Forsamlingshus (opf. 1884), Afholdsforening, Mølle og Jærnbanehpl. Saml. af Gde. og Huse: Veddum-Vorn, Tornskjær, Veddum-Vandkjær, Rønholt og Hylt. Gaarde: Nørkjær (Forpagtergd. under Visborggd.), Sandagergd. med Teglværk.

Banetracéet 
National cykelrute 5 (Østkystruten) går gennem Skelund og følger den nedlagte Aalborg-Hadsund Jernbanes tracé fra Skelund Hovedgade mod nordvest gennem Veddum til Solbjerg Stationsby og fra Idrætsvej mod syd til Høgholt. Gennem byen følger ruten vejnettet, men mellem Skelund Hovedgade og korn- og foderstofforretningen Hedegaard går der en græsklædt sti i udkanten af det tidligere stationsområde bag Skelund Station.

Skelund Midtpunkt 

Da Andelskassen i 2007 lukkede sin afdeling i byen, blev bygningen købt af en gruppe borgere i byen, der med ildsjæl og energi indrettede stedet til Skelund Midtpunkt. Bygningen bruges nu af de lokale borgere i stor stil til forskellige arrangementer.

Udvikling

Indbyggertal

Kilder

Eksterne kilder/henvisninger 
 Skelunds hjemmeside

Byer i Mariagerfjord Kommune
Byer og bydele med befrielsessten